pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. พลเอกประวิตรฯ เป็นประธานการประชุมคณะกรรมการขับเคลื่อนการแก้ปัญหาจังหวัดชายแดนใต้ ครั้งที่ 1/2561
วันพฤหัสบดีที่ 8 กุมภาพันธ์ 2561
รอง นรม. พลเอกประวิตรฯ เป็นประธานการประชุมคณะกรรมการขับเคลื่อนการแก้ปัญหาจังหวัดชายแดนใต้ ครั้งที่ 1/2561
รอง นรม. พลเอกประวิตรฯ เป็นประธานการประชุมคณะกรรมการขับเคลื่อนการแก้ปัญหาจังหวัดชายแดนภาคใต้ ครั้งที่ 1/2561 โดยที่ประชุมมีมติเห็นชอบแผนปฏิบัติการโครงการเดินสํารวจออกโฉนดที่ดิน เพื่อเสริมสร้างความมั่นคงในพื้นที่ 3 จังหวัดชายแดนภาคใต้
วันนี้ ( 8 กุมภาพันธ์ 2561 ) เวลา 10.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนการแก้ไขปัญหาจังหวัดชายแดนภาคใต้ ครั้งที่ 1/2561 ซึ่งสรุปสาระสําคัญ ดังนี้
ที่ประชุม คปต.ได้รับทราบการจัดทํางบประมาณในลักษณะบูรณาการเชิงยุทธศาสตร์ ประจําปีงบประมาณ พ.ศ. 2562 ซึ่งได้กลั่นกรองรายละเอียดแผนงาน/โครงการ ให้สอดคล้องกับจุดเน้นเพื่อการแก้ไขปัญหาทั้งในด้านความมั่นคง ด้านการพัฒนา และด้านการสร้างความรู้ความเข้าใจ รวมทั้งกระบวนการแก้ไขปัญหาและพัฒนาจังหวัดชายแดนภาคใต้ เพื่อใช้เป็นกรอบการขับเคลื่อนงานของหน่วยงานที่เกี่ยวข้องให้มีประสิทธิภาพเพิ่มขึ้น
พร้อมกันนี้ ที่ประชุมได้พิจารณาและมีมติเห็นชอบร่วมกัน ประกอบด้วย แผนปฏิบัติการโครงการเดินสํารวจออกโฉนดที่ดินเพื่อเสริมสร้างความมั่นคงในพื้นที่ 3 จังหวัดชายแดนภาคใต้ โดยขยายพื้นที่เป้าหมายเพื่อสํารวจออกโฉนดที่ดินซึ่งจะช่วยให้พี่น้องประชาชนในพื้นที่ ได้รับกรรมสิทธิ์ที่ดินเพื่อทําการเกษตร และประกอบอาชีพต่าง ๆ อย่างมั่นคงและยั่งยืนมากขึ้น ตลอดจนการเสริมสร้างความปลอดภัยในพื้นที่ในระดับตําบล โดยสนับสนุนความพร้อมของประชาชนในพื้นที่เข้าร่วมปฏิบัติงานกับภาครัฐ ด้วยการเป็นสมาชิกกองอาสารักษาดินแดน และจัดชุดคุ้มครองตําบล รวมทั้ง สนับสนุนการดําเนินงานสร้างความรู้ความเข้าใจและการอยู่ร่วมกันของเยาวชนในพื้นที่ ตามแนวทางส่งเสริมการอยู่ร่วมกันในสังคมพหุวัฒนธรรม ซึ่งมีความหลากหลายทางศาสนาและวัฒนธรรม
ตอนท้ายของการประชุม ประธานฯ ได้เน้นย้ําให้ทุกหน่วยงานที่เกี่ยวข้องกับด้านความมั่นคงเร่งดําเนินการตามแผนงานและกระบวนการขับเคลื่อนงานแก้ไขปัญหาและพัฒนาจังหวัดชายแดนภาคใต้ ตลอดจนกําชับให้หน่วยงานที่เกี่ยวข้องได้ดําเนินการตามข้อสั่งการของนายกรัฐมนตรีในคราวเดินทางไปตรวจราชการเมื่อปลายปี 2560 ซึ่งมุ่งเน้นให้ทุกหน่วยงานที่เกี่ยวข้องได้บูรณาการการทํางานร่วมกัน เพื่อมุ่งเป้าหมายให้พี่น้องประชาชนมีรายได้และมีความเข้มแข็งมากขึ้น พร้อมมีวิถีชีวิตอยู่ร่วมกันอย่างสันติสุขและมีความมั่นคงอย่างยั่งยืนต่อไป
...................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีแสดงความห่วงใยการเดินทางช่วงเทศกาลสงกรานต์ เน้นย้ำใช้น้ำอย่างรู้คุณค่า ฝากผู้ประกอบการปฏิบัติตามกฎหมาย
วันอังคารที่ 27 มีนาคม 2561
นายกรัฐมนตรีแสดงความห่วงใยการเดินทางช่วงเทศกาลสงกรานต์ เน้นย้ําใช้น้ําอย่างรู้คุณค่า ฝากผู้ประกอบการปฏิบัติตามกฎหมาย
นายกรัฐมนตรีแสดงความห่วงใยการเดินทางช่วงเทศกาลสงกรานต์ เน้นย้ําใช้น้ําอย่างรู้คุณค่า ฝากผู้ประกอบการปฏิบัติตามกฎหมาย
วันนี้ (27 มีนาคม 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงความปลอดภัยในการเดินทางว่า เป็นสิ่งที่ต้องระมัดระวังและรัฐบาลมีมาตราการกวดขัน ดูแลอย่างต่อเนื่อง ไม่เน้นเฉพาะช่วงเทศกาลสงกรานต์เท่านั้น แต่เน้นย้ําความปลอดภัยตลอดทั้งปี โดยได้สั่งการให้มีการตรวจสภาพยานพาหนะ ตรวจหาสารเสพติดของพนักงานขับรถทุกคัน หากมีการตรวจพบสารเสพติดจะต้องมีบทลงโทษ และขึ้นบัญชีจนกว่าจะผ่านการตรวจสอบ สําหรับในปีนี้ขอให้เป็นสงกรานต์ที่ปลอดภัย ใช้น้ําอย่างมีคุณค่า ประหยัด อย่าใช้น้ําเพื่อความสนุกสนานเพียงอย่างเดียว เล่นสงกรานต์ตามขนบธรรมเนียมประเพณี ส่วนเรื่องอุบัติเหตุมีนโยบายทําอย่างไรให้การโดยสารรถเพื่อเดินทางไปต่างจังหวัดมีความปลอดภัย ซึ่งที่ผ่านมาอาจขาดมาตรการการควบคุมที่เข้มงวด รถโดยสารสาธารณะมีความสูงเกินที่กฎหมายกําหนด รัฐบาลจะมีมาตรการเร่งรัดออกมาบังคับใช้ซึ่งอาจทําให้ส่งผลกระทบกับธุรกิจแต่ขอเน้นย้ําผู้ประกอบการต้องปฏิบัติตามกฎหมายของกรมการขนส่งทางบก ทั้งนี้ แนวทางดังกล่าวเป็นมาตรการระยะยาวที่จะดําเนินการปรับแก้ เพื่อช่วยลดอัตราการสูญเสียในอนาคต
---------------------------------------
รัฐบาลไทย-ข่าวทำเนียบรัฐบาล-ธ.ออมสิน แจ้งปิดปรับปรุงระบบ Internet Banking ชั่วคราว 21 และ 22 มีนาคมนี้ เพื่อเพิ่มประสิทธิภาพการให้บริการลูกค้า
วันพุธที่ 18 มีนาคม 2563
ธ.ออมสิน แจ้งปิดปรับปรุงระบบ Internet Banking ชั่วคราว 21 และ 22 มีนาคมนี้ เพื่อเพิ่มประสิทธิภาพการให้บริการลูกค้า
ธนาคารออมสินมีการปิดปรับปรุงระบบ Internet Banking (IB) และระบบ Corporate Internet Banking (CoIB) เป็นการชั่วคราว ในวันศุกร์ที่ 20 มีนาคม 2563 ตั้งแต่เวลา 23.00 น. ถึงวันอาทิตย์ที่ 22 มีนาคม 2563 เวลา 08.30 น.
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสินมีการปิดปรับปรุงระบบ Internet Banking (IB) และระบบ Corporate Internet Banking (CoIB) เป็นการชั่วคราว ในวันศุกร์ที่ 20 มีนาคม 2563 ตั้งแต่เวลา 23.00 น. ถึงวันอาทิตย์ที่ 22 มีนาคม 2563 เวลา 08.30 น. เพื่อพัฒนาระบบและเพิ่มประสิทธิภาพการบริการให้ดียิ่งขึ้น ซึ่งจะส่งผลให้ลูกค้าไม่สามารถใช้บริการ Internet Banking ได้ใน 2 ช่วงเวลา คือ ในวันเสาร์ที่ 21 และวันอาทิตย์ที่ 22 มีนาคม 2563 ระหว่างเวลา 02.00 – 08.30 น. โดยจะกระทบต่อช่องทางและการให้บริการต่างๆ ดังนี้ บริการด้านการทําธุรกรรมทางการเงิน (Financial Services) อาทิ บริการโอนเงินบัญชีตนเองภายในธนาคาร บริการโอนเงินบัญชีบุคคลอื่นภายในธนาคาร บริการโอนเงินระหว่างธนาคาร บริการโอนเงินพร้อมเพย์ และบริการชําระค่าสินค้าและบริการ เป็นต้น ขณะที่บริการด้านการทําธุรกรรมสอบถามข้อมูลทางการเงิน (Non-Financial Services) อาทิ บริการสรุปบัญชีโดยรวม บริการลงทะเบียนพร้อมเพย์ และบริการข้อมูลส่วนบุคคล เป็นต้น จะไม่สามารถใช้บริการได้ จึงต้องขออภัยลูกค้าทุกท่านสําหรับความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-รมช.กษ. ตรวจเยี่ยมโครงการปรับเปลี่ยนพื้นที่ทำนาไม่เหมาะสม เพื่อส่งเสริมการประกอบอาชีพปศุสัตว์
วันพฤหัสบดีที่ 2 สิงหาคม 2561
รมช.กษ. ตรวจเยี่ยมโครงการปรับเปลี่ยนพื้นที่ทํานาไม่เหมาะสม เพื่อส่งเสริมการประกอบอาชีพปศุสัตว์
รมช.กษ. ตรวจเยี่ยมโครงการปรับเปลี่ยนพื้นที่ทํานาไม่เหมาะสม เพื่อส่งเสริมการประกอบอาชีพปศุสัตว์ ภายใต้มาตรการช่วยเหลือเกษตรกร ปีการผลิต 2559/60 ด้านการผลิต และโครงการอนุรักษ์และพัฒนาการผลิตกระบือ ตามแผนปรับโครงสร้างการผลิตและความมั่นคงทางอาหารด้านปศุสั
นายลักษณ์ วจนนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมโครงการปรับเปลี่ยนพื้นที่ทํานาไม่เหมาะสม เพื่อส่งเสริมการประกอบอาชีพปศุสัตว์ ภายใต้มาตรการช่วยเหลือเกษตรกร ปีการผลิต 2559/60 ด้านการผลิต ณ จ.อุบลราชธานี ว่า โครงการดังกล่าว มีวัตถุประสงค์เพื่อลดพื้นที่ปลูกข้าวในพื้นที่ไม่เหมาะสม (S3,N) เพื่อส่งเสริมการเลี้ยงโคเนื้อให้แก่เกษตรกรอย่างยิ่ง และเพื่อวางโครงสร้างการพัฒนาผลิตโคเนื้อทั้งระบบ แบบครบวงจร มีระยะเวลาดําเนินโครงการ ระหว่างวันที่ 1 สิงหาคม 2559 - วันที่ 30 กันยายน 2565 (6 ปี) เกษตรกรต้องปรับเปลี่ยนพื้นที่นา รายละ 5 ไร่ มาปลูกพืชอาหารสัตว์ โดยได้รับเงินอุดหนุน รายละ 20,000 บาท (ไร่ละ 4,000 บาท) โดย ธ.ก.ส. จะจ่ายเงินอุดหนุนค่าจัดทําแปลงหญ้า เมื่อเกษตรกรดําเนินกิจกรรมนั้น ๆ เสร็จสิ้นแล้ว ได้แก่ ค่าเตรียมดิน และค่าระบบน้ําแบบประหยัด
ทั้งนี้ ผลการดําเนินงานของจังหวัดอุบลราชธานี มีการดําเนินการในพื้นที่ 17 อําเภอ 87 กลุ่ม สมาชิกทั้งหมด 685 ราย งบประมาณทั้งสิ้น 171,000,000 บาท แบ่งเป็น โคเนื้อ จํานวน 78 กลุ่ม เกษตรกร 612 ราย ได้รับเงินกู้จาก ธ.ก.ส. รวม จํานวน 150,850,000 บาท กระบือ จํานวน 9 กลุ่ม เกษตรกร 73 ราย ได้รับเงินกู้จาก ธ.ก.ส. รวม จํานวน 20,150,000 บาท
นอกจากนี้ ยังมีโครงการอนุรักษ์และพัฒนาการผลิตกระบือ ตามแผนปรับโครงสร้างการผลิตและความมั่นคงทางอาหารด้านปศุสัตว์ มีวัตถุประสงค์เพื่อเพิ่มปริมาณกระบือและประสิทธิภาพในระบบการผลิต เพื่อปกป้องพันธุ์กระบือเพศเมียวัยเจริญพันธุ์ และเพื่อเสริมสร้างความเข้มแข็งให้กลุ่มเกษตรกรผู้เลี้ยงกระบืออย่างยั่งยืน มีระยะเวลาดําเนินโครงการ เริ่มปีงบประมาณ 2558 สิ้นสุด ปีงบประมาณ 2562 (รวม 5 ปี) ซึ่งการดําเนินงานของจังหวัดอุบลราชธานี ได้ดําเนินการตามหลักเกณฑ์และเงื่อนไขของโครงการฯ โดยผ่านการอนุมัติสินเชื่อจาก ธ.ก.ส. จํานวน 29 กลุ่ม เกษตรกรจํานวน 336 ราย เป็นเงินงบประมาณ จํานวน 34,944,000 บาท ซึ่งการดําเนินงานของอําเภอวารินชําราบ ได้จัดตั้งกลุ่มในรูปแบบกลุ่มวิสาหกิจชุมชนผู้เลี้ยงกระบือเพื่อการอนุรักษ์ จํานวน 1 กลุ่ม ชื่อกลุ่มวิสาหกิจชุมชนผู้เลี้ยงกระบือเพื่อการอนุรักษ์โพธิ์ใหญ่ สมาชิกได้รับการอนุมัติสินเชื่อจาก ธ.ก.ส.รายละ 100,000 บาท เป็นเงิน 2,000,000 บาท และกรมปศุสัตว์ให้เงินอุดหนุนในการจัดทําแปลงพืชอาหารสัตว์อีกรายละ 4,000 บาท ทั้งนี้ สมาชิกที่เข้าร่วมโครงการจะต้องจัดซื้อกระบือแม่พันธุ์ เพื่อเลี้ยงขยายพันธุ์ รายละ 2 ตัว จํานวนกระบือแม่พันธุ์ 60 ตัว กระบือพ่อพันธุ์ประจํากลุ่ม 1 ตัว ลูกเกิด 53 ตัว รายได้จากการจําหน่ายกระบือ 31 ตัว (ตัวละประมาณ 21,000 บาท) คิดเป็นมูลค่า 651,000 บาท นอกจากนี้ เกษตรกรยังมีรายได้จากการจําหน่ายมูลสัตว์ ของธนาคารมูลสัตว์ มูลค่า 62,000 บาทด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมวิทยาศาสตร์บริการ ใส่ใจความปลอดภัยคุมเข้มการปฏิบัติตามมาตรการป้องกันการแพร่ระบาด COVID-19
วันพฤหัสบดีที่ 12 มีนาคม 2563
กรมวิทยาศาสตร์บริการ ใส่ใจความปลอดภัยคุมเข้มการปฏิบัติตามมาตรการป้องกันการแพร่ระบาด COVID-19
กรมวิทยาศาสตร์บริการ ใส่ใจความปลอดภัยคุมเข้มการปฏิบัติตามมาตรการป้องกันการแพร่ระบาด COVID-19
เมื่อวันที่ 27 กุมภาพันธ์ 2563 กรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม ให้ความสําคัญกับสุขภาพอนามัยและความปลอดภัยของผู้มาติดต่อขอรับบริการ และข้าราชการ พนักงานทุกคน จึงได้มีการดําเนินการเพื่อป้องกันและควบคุมการแพร่กระจายของเชื้อไวรัสฯ ตามประกาศของกระทรวงสาธารณสุขและประกาศกระทรวงการอุดมศึกษา วิทยาศาสตร์ฯ เรื่อง มาตรการและการเฝ้าระวังการระบาดของโรคไวรัสฯ อย่างเคร่งครัด
กรมวิทยาศาสตร์บริการ ได้ดําเนินการติดตามให้หน่วยงานภายในทุกสํานัก/กอง ควบคุมดูแลการปฏิบัติตามประกาศมาตรการดังกล่าวอย่างเข้มงวด หากมีเจ้าหน้าที่เดินทางกลับจากประเทศที่ถูกประกาศ เช่น ประเทศกลุ่มเสี่ยง ให้ปฏิบัติงาน ณ ที่พักเป็นเวลา 14 วัน และปฏิบัติตามคําแนะนําของแพทย์โดยเคร่งครัด
ในการนี้ กรมวิทยาศาสตร์บริการ ได้จัดให้มีจุดบริการเจลล้างมือภายในศูนย์บริการ One Stop Service และบริเวณหน้าลิฟต์ชั้น 1 ทุกอาคาร และแจกจ่ายเจลล้างมือขนาดพกพาให้แก่บุคลากรทุกคน รวมทั้งมีการดูแลทําความสะอาดบริเวณจุดเสี่ยงต่อการแพร่กระจายเชื้อไวรัสอย่างเข้มงวด ขอให้ผู้มาขอรับบริการกรมวิทยาศาสตร์บริการมีความมั่นใจในการดําเนินการตามมาตรการของกรมวิทยาศาสตร์บริการ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ไทย เร่งสร้างการเข้าถึงวัคซีนป้องกันโรค COVID-19
วันอาทิตย์ที่ 19 เมษายน 2563
ไทย เร่งสร้างการเข้าถึงวัคซีนป้องกันโรค COVID-19
สถาบันวัคซีนแห่งชาติ เร่งสร้างการเข้าถึงวัคซีนป้องกันโรคโควิด-19 ให้ประเทศไทย ทั้งการพัฒนาวัคซีนต้นแบบในประเทศ โดยคณะแพทยศาสตร์ศิริราช มหาวิทยาลัยมหิดล จุฬาลงกรณ์ กรมวิทยาศาสตร์การแพทย์ อยู่ระหว่างพัฒนาวัคซีนต้นแบบเพื่อทดสอบในสัตว์ทดลอง และอยู่ระห
วันนี้ (19 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์นคร เปรมศรี ผู้อํานวยการสถาบันวัคซีนแห่งชาติ (องค์การมหาชน) กล่าวว่า สถาบันวัคซีนแห่งชาติ ได้กําหนดแนวทางสร้างการเข้าถึงวัคซีนให้กับประเทศไทยให้เร็วที่สุด โดยการประสานความร่วมมือกับต่างประเทศในการศึกษาวิจัยวัคซีนมาทดสอบในประเทศไทย ได้ประสานกับสถานทูตจีนติดตามความก้าวหน้าการทําข้อตกลงความร่วมมือกับประเทศจีนร่วมศึกษาวิจัยทดสอบวัคซีนในคนระยะที่ 2 ขณะเดียวกัน ในประเทศได้มีความร่วมมือพัฒนาวัคซีนต้นแบบระหว่างหน่วยงาน ได้แก่ การวิจัยของคณะแพทยศาสตร์จุฬา กับบริษัทไบโอเนท-เอเชีย และคณะแพทยศาสตร์ศิริราชพยาบาล คณะวิทยาศาสตร์ มหาวิทยาลัยมหิดล และคณะเภสัชศาสตร์ จุฬาลงกรณ์มหาวิทยาลัย ขณะนี้ อยู่ระหว่างการทดลองในสัตว์ก่อนเข้าสู่การทดสอบในคน นําไปสู่การผลิตวัคซีนได้เองภายในประเทศซึ่งจะทําให้สามารถเข้าถึงวัคซีนได้เร็วขึ้นเป็นพื้นฐานสําคัญในการรับมือโรคติดเชื้ออุบัติใหม่ในอนาคตได้อีกด้วย
ดร.สุภาพร ภูมิอมร ผู้อํานวยการสถาบันชีววัตถุ กรมวิทยาศาสตร์การแพทย์ กล่าวว่า ขณะนี้กรมวิทยาศาสตร์การแพทย์ อยู่ระหว่างการตรวจระดับภูมิคุ้มกันในเลือดของสัตว์ทดลองที่ได้รับการฉีดวัคซีนต้นแบบ 2 ครั้ง ในการการวิจัยของคณะแพทยศาสตร์จุฬา กับบริษัทไบโอเนท-เอเชีย ส่วนการวิจัยของคณะแพทยศาสตร์ศิริราชพยาบาล คณะวิทยาศาสตร์ มหาวิทยาลัยมหิดล และคณะเภสัชศาสตร์ จุฬาลงกรณ์มหาวิทยาลัยอยู่ระหว่างการเพิ่มจํานวนไวรัส เพื่อนําไปฆ่าเชื้อเป็นวัคซีนเชื้อตาย นําไปฉีดในสัตว์ทดลอง
ทั้งนี้ การพัฒนาวัคซีนหลังจากการทดสอบในสัตว์ทดลอง จะทดสอบประสิทธิภาพของวัคซีนในคนอีก 3 ระยะ คือ ระยะที่ 1 ทดสอบความปลอดภัยในคน 30-50 คน ระยะที่ 2 การกระตุ้นภูมิคุ้มกัน กลุ่มเล็ก 100 – 150 คน และระยะที่ 3 ให้ผลในการป้องกันโรคในกลุ่มใหญ่ 500 คนขึ้นไป
********************************** 19 เมษายน 2563
รัฐบาลไทย-ข่าวทำเนียบรัฐบาล-โครงการค้ำประกันสินเชื่อ SMEs ทวีทุน (Portfolio Guarantee Scheme ระยะที่ 6) ปรับปรุงใหม่
วันพุธที่ 2 สิงหาคม 2560
โครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6) ปรับปรุงใหม่
เมื่อวันที่ 1 สิงหาคม 2560 คณะรัฐมนตรีมีมติเห็นชอบให้กระทรวงการคลังโดยบรรษัทประกันสินเชื่ออุตสาหกรรมขนาดย่อม (บสย.) ปรับปรุงหลักเกณฑ์โครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6)
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 1 สิงหาคม 2560 คณะรัฐมนตรีมีมติเห็นชอบให้กระทรวงการคลังโดยบรรษัทประกันสินเชื่ออุตสาหกรรมขนาดย่อม (บสย.) ปรับปรุงหลักเกณฑ์โครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6) ตามที่คณะรัฐมนตรีได้เคยให้ความเห็นชอบไว้เมื่อช่วงปลายปีที่ผ่านมา เพื่อเป็นการลดต้นทุนทางการเงินของผู้ประกอบการ SMEs และเพิ่มโอกาสให้ผู้ประกอบการ SMEs ที่มีศักยภาพเข้าถึงแหล่งเงินทุนได้มากขึ้น
โครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6) ปรับปรุงใหม่ มีวงเงินค้ําประกันรวม 81,000 ล้านบาท ซึ่งเป็นเงินค้ําประกันคงเหลือจากการดําเนินโครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6) เดิม โดยกําหนดวงเงินค้ําประกันต่อรายไว้ที่ไม่เกิน 40 ล้านบาท รวมทุกสถาบันการเงิน ระยะเวลาค้ําประกันสินเชื่อสูงสุดไม่เกิน 10 ปี และค่าธรรมเนียมค้ําประกันร้อยละ 1.75 ต่อปี โดยรัฐบาลและสถาบันการเงินร่วมรับภาระค่าธรรมเนียมค้ําประกันแทนผู้ประกอบการ SMEs ในช่วง 4 ปีแรก นอกจากนี้ รัฐบาลโดย บสย. ยังได้เพิ่มระดับการจ่ายค่าประกันชดเชยความเสียหาย เพื่อเพิ่มความมั่นใจให้แก่สถาบันการเงินในการปล่อยสินเชื่อให้แก่กลุ่มลูกค้า SMEs มากขึ้น โดยสถาบันการเงินจะพิจารณาให้ความช่วยเหลือด้านอื่น ๆ เพิ่มเติมแก่ผู้ประกอบการ SMEs ควบคู่ไปด้วย ทั้งนี้ ผู้ประกอบการ SMEs ที่สนใจเข้าร่วมโครงการสามารถยื่นขอค้ําประกันสินเชื่อได้จนถึงวันที่ 30 มิถุนายน 2561 หรือจนกว่าจะเต็มวงเงิน แล้วแต่อย่างหนึ่งอย่างใดจะถึงก่อน
นายกฤษฎาฯ กล่าวเพิ่มเติมว่า การปรับปรุงโครงการดังกล่าวจะช่วยให้ SMEs ได้รับสินเชื่อเพิ่มขึ้นประมาณ 27,000 ราย ก่อให้เกิดสินเชื่อในระบบสถาบันการเงินประมาณ 136,000 ล้านบาท และมีส่วนช่วยในการเพิ่มระดับการจ้างงานและก่อให้เกิดเงินทุนหมุนเวียนในระบบเศรษฐกิจ ซึ่งนอกจากโครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6) ปรับปรุงใหม่ จะช่วยผลักดันให้เศรษฐกิจไทยเติบโตอย่างยั่งยืนผ่านการลงทุนและการบริโภคแล้ว ยังจะช่วยเสริมสร้างความเข้มแข็งให้แก่ SMEs ไทย เพื่อให้เป็นกลไกสําคัญในการขับเคลื่อนเศรษฐกิจของประเทศไทยต่อไป
รัฐบาลไทย-ข่าวทำเนียบรัฐบาล-คปภ. เตรียมการใช้ระบบประกันภัยเยียวยาประชาชนที่ได้รับความเสียหายจากอุทกภัย
วันพุธที่ 12 กันยายน 2561
คปภ. เตรียมการใช้ระบบประกันภัยเยียวยาประชาชนที่ได้รับความเสียหายจากอุทกภัย
คปภ. เตรียมการใช้ระบบประกันภัยเยียวยาประชาชนที่ได้รับความเสียหายจากอุทกภัย สั่งการสํานักงาน คปภ.ภาค/จังหวัด ทั่วประเทศและบริษัทประกันภัยให้ความช่วยเหลือประชาชนด้านประกันภัยอย่างเต็มที่
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า จากสถานการณ์ฝนตกหนักต่อเนื่องในช่วงหน้าฝนปีนี้ทําให้เกิดน้ําป่าไหลหลาก น้ําท่วมฉับพลัน ดินโคลนถล่ม และบางพื้นที่อาจถูกใช้เป็นพื้นที่รับน้ําเนื่องจากเขื่อนหลายแห่งมีปริมาณน้ํามากจําเป็นต้องมีการระบายน้ําออกจากเขื่อนเป็นระยะๆ โดยอาจส่งผลกระทบต่อพืชสวน ไร่ นาข้าว และทรัพย์สินของประชาชน สํานักงาน คปภ. มีความห่วงใยต่อสถานการณ์ดังกล่าวที่อาจได้รับผลกระทบจากอุทกภัยในปีนี้ ดังนั้น จึงได้สั่งการไปยังสํานักงาน คปภ. ภาค/จังหวัดทั่วประเทศ เตรียมความพร้อมในการให้ความช่วยเหลือประชาชนด้านการประกันภัยที่อาจจะได้รับผลกระทบหรือได้รับผลกระทบจากภัยธรรมชาติในปีนี้ โดยให้ประสานงานกับหน่วยงานต่างๆ ทั้งภาครัฐและเอกชนในพื้นที่ที่รับผิดชอบอย่างใกล้ชิดเพื่อติดตามสถานการณ์และกําหนดมาตรการป้องกันความเสียหายแก่ชีวิต ร่างกายและทรัพย์สินของประชาชนและเตรียมความพร้อมรองรับภัยพิบัติทางธรรมชาติที่อาจจะเกิดขึ้น นอกจากนี้เมื่อกรณีมีความเสียหายเกิดขึ้นแก่ชีวิต ร่างกายและทรัพย์สินของผู้เอาประกันภัย รวมถึงความเสียหายของเกษตรกรชาวนาผู้ทําประกันภัย ข้าวนาปี ขอให้ช่วยเหลือคุ้มครองสิทธิประโยชน์ของประชาชนด้านประกันภัย และเร่งรัดการจ่ายค่าสินไหมทดแทน พร้อมรายงานความเสียหายการจ่ายค่าสินไหมทดแทนและเรื่องร้องเรียนที่เกิดขึ้นมาที่สายส่งเสริมและประกันภัยภูมิภาคเพื่อดําเนินการในส่วนที่เกี่ยวข้องต่อไป
นอกจากนี้ได้มีหนังสือถึงสมาคมประกันวินาศภัยไทย และสมาคมประกันชีวิตไทยให้แจ้ง บริษัทประกัน วินาศภัยและบริษัทประกันชีวิต ติดตามสถานการณ์ดังกล่าวอย่างใกล้ชิดเพื่อเป็นการบรรเทาความเดือดร้อนของประชาชนที่ได้รับผลกระทบและเยียวยาความเสียหายได้ทันท่วงที โดยให้มีการประสานงานกับหน่วยงานในพื้นที่ต่างๆ ที่คาดว่าจะได้รับผลกระทบกับประชาชนผู้เอาประกันภัยเพื่อให้ติดตามสถานการณ์และกําหนดมาตรการป้องกันความเสียหายแก่ชีวิต ร่างกาย และทรัพย์สินของประชาชน และเตรียมความพร้อมรองรับภัยพิบัติทางธรรมชาติที่อาจจะเกิดขึ้นในปีนี้ โดยเมื่อมีความเสียหายเกิดขึ้นแก่ชีวิต ร่างกายและทรัพย์สินของผู้เอาประกันภัยขอให้บริษัทประกันวินาศภัย บริษัทประกันชีวิต เร่งรัดตรวจสอบความเสียหายและพิจารณาชดใช้ค่าสินไหมทดแทนให้เป็นไปอย่างถูกต้องและรวดเร็ว รวมถึงการเตรียมความพร้อมและเร่งรัดการจ่ายค่าสินไหมทดแทนแก่เกษตรกรชาวนาผู้ทําประกันภัยข้าวนาปี รวมทั้งขอให้สมาคมประกันวินาศภัยไทย สมาคมประกันชีวิตไทย กําชับให้บริษัท ประกันวินาศภัยและบริษัทประกันชีวิต สรุปรายงานความเสียหายและการชดใช้ค่าสินไหมทดแทนจากสถานการณ์ภัยธรรมชาตินําส่งข้อมูลให้สายคุ้มครองสิทธิประโยชน์ สํานักงาน คปภ. เพื่อดําเนินการติดตามและให้ความช่วยเหลือประชาชนที่ได้รับผลกระทบจากภัยธรรมชาติให้เป็นไปอย่างมีประสิทธิภาพ รวดเร็วและเป็นธรรมต่อไป
“ผมขอย้ําว่า สํานักงาน คปภ. จะใช้สรรพกําลังและเครือข่ายภายใต้กรอบอํานาจหน้าที่เพื่อช่วยเหลือเยียวยาด้านประกันภัยให้กับผู้เอาประกันภัย รวมถึงประชาชนที่ได้รับผลกระทบจากอุทกภัยในปีนี้อย่างเต็มที่เหมือนทุกครั้งที่ผ่านมา”ดร.สุทธิพล กล่าวในตอนท้าย
รัฐบาลไทย-ข่าวทำเนียบรัฐบาล-สธ.แนะผู้บริโภคเลือกซื้อผลิตภัณฑ์สุขภาพปลอดภัย จากแหล่งที่เชื่อถือได้ อย่าหลงเชื่อคำโฆษณา
วันเสาร์ที่ 5 พฤษภาคม 2561
สธ.แนะผู้บริโภคเลือกซื้อผลิตภัณฑ์สุขภาพปลอดภัย จากแหล่งที่เชื่อถือได้ อย่าหลงเชื่อคําโฆษณา
กระทรวงสาธารณสุข แนะนําประชาชนเลือกซื้อผลิตภัณฑ์สุขภาพอย่างปลอดภัย พิจารณาความจําเป็น ประโยชน์ และความคุ้มค่า อ่านฉลากให้ละเอียด ซื้อจากแหล่งที่เชื่อถือได้ อย่าหล
นายแพทย์ธเรศ กรัษนัยรวิวงค์ รองปลัดกระทรวงสาธารณสุข ให้สัมภาษณ์ว่า กระทรวงสาธารณสุข โดยสํานักงานคณะกรรมการอาหารแลยา ได้เพิ่มประสิทธิภาพระบบการเฝ้าระวัง ติดตามตรวจสอบผลิตภัณฑ์สุขภาพ ทั้งผลิตภัณฑ์เสริมอาหาร เครื่องสําอาง ที่จําหน่ายในท้องตลาดและผ่านทางสื่อต่าง ๆ อย่างเข้มงวด เพื่อคุ้มครองความปลอดภัยให้แก่ผู้บริโภค อย่างไรก็ตาม หากประชาชนรับประทานอาหารหลากหลาย ครบทุกหมู่ ก็ไม่จําเป็นต้องได้รับผลิตภัณฑ์เสริมอาหาร แต่หากคิดจะเลือกซื้อผลิตภัณฑ์เสริมอาหาร ขอให้พิจารณาว่ามีความจําเป็น มีประโยชน์ มีความปลอดภัยหรือไม่ เพราะผลิตภัณฑ์เสริมอาหารคืออาหาร ไม่ใช่ยา ไม่สามารถรักษาโรคได้ และหากผลิตภัณฑ์ไม่ได้มาตรฐาน มีการใส่สารต้องห้าม การปนเปื้อนโลหะหนัก อาจเกิดอันตรายต่อหัวใจ ตับ ไต
นายแพทย์ธเรศกล่าวต่อว่า ในการเลือกซื้อผลิตภัณฑ์เสริมอาหาร ควรเลือกซื้อผลิตภัณฑ์ที่แสดงฉลากถูกต้อง มีเลขสารบบอาหาร และอ่านฉลากข้างบรรจุภัณฑ์อย่างถี่ถ้วน ไม่ควรเชื่อข้อมูลโฆษณาที่นอกเหนือจากที่ระบุในฉลาก และต้องรู้ว่ามีข้อห้าม ข้อระมัดระวังเป็นพิเศษกับโรคประจําตัวที่เป็นอยู่หรือไม่ และขอให้แจ้งผลิตภัณฑ์เสริมอาหารที่ใช้กับแพทย์ที่รักษา ประจํา สําหรับเครื่องสําอาง ขอให้ซื้อจากร้านที่มีหลักแหล่งแน่นอน เชื่อถือได้ มีฉลากภาษาไทย บ่งสาระสําคัญครบถ้วน โดยเฉพาะอย่างยิ่งต้องมีใบจดแจ้งเป็นเลข 10 หลัก วันเดือนปีที่ผลิต วิธีใช้ เป็นต้น ใช้เครื่องสําอางตามข้อแนะนําบนฉลาก และควรทดสอบการแพ้เมื่อใช้เครื่องสําอางชนิดนั้นเป็นครั้งแรก โดยทาที่ท้องแขนทิ้งไว้ 24 – 48 ชั่วโมง หากมีความผิดปกติต้องหยุดใช้ทันที ไม่ใช้เครื่องสําอางร่วมกับผู้อื่นหรือทดลองใช้เครื่องสําอางตัวอย่างตามร้านค้า เพราะอาจมีการแพร่กระจายของเชื้อโรค
ขอย้ําเตือนประชาชน อ่านข้อมูลของผลิตภัณฑ์จากฉลากที่ได้รับอนุญาต ไม่หลงเชื่อข้อมูลจากการโฆษณาที่โอ้อวดสรรพคุณเกินจริง ทั้งนี้ สามารถตรวจสอบเลขสารบบอาหารของผลิตภัณฑ์เสริมอาหาร และเลขใบจดแจ้งผลิตภัณฑ์เครื่องสําอางได้ทางเว็บไซต์ อย. www.fda.moph.go.th หรือที่ Oryor Smart Application และหากได้รับอันตรายหรือพบการโฆษณาผลิตภัณฑ์เสริมอาหารที่อวดอ้างสรรพคุณเกินจริงทางสื่อต่าง ๆ โดยเฉพาะทาง Social Media สามารถแจ้งร้องเรียนได้ที่สายด่วน อย. 1556 หรือที่ E-mail: 1556@fda.moph.go.th หรือตู้ ปณ. 1556 ปณฝ. กระทรวงสาธารณสุข จ.นนทบุรี 11004 หรือร้องเรียนผ่าน Oryor Smart Application หรือสํานักงานสาธารณสุขจังหวัดทุกจังหวัด เพื่อดําเนินคดีตามกฎหมายกับผู้กระทําผิดอย่างเคร่งครัด
************************************ 5 พฤษภาคม 2561
รัฐบาลไทย-ข่าวทำเนียบรัฐบาล-รมต. นร. ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดำริในการประทานกัปปิยภัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันพุธที่ 22 เมษายน 2563
รมต. นร. ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยภัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
นายเทวัญ ลิปตพัลลภ รัฐมนตรีประจําสํานักนายกรัฐมนตรี ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยภัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันนี้ (22 เมษายน 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี เดินทางลงพื้นที่ วัดราษฎร์ศรัทธา (วัดท้ายดอน) ต.เหมือง อ.เมืองชลบุรี จ.ชลบุรี เพื่อถวายหน้ากากอนามัยแด่พระภิกษุสงฆ์ ตามพระประสงค์ของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่โปรดให้ไวยาวัจกรจัดกัปปิยภัณฑ์เท่าจํานวน 2,000,000 บาท (สองล้านบาทถ้วน) เป็นทุนประเดิมสําหรับสํานักงานพระพุทธศาสนาแห่งชาติ จัดหาหน้ากากอนามัย ประทานแก่พระภิกษุสามเณรทั่วประเทศ โดยรัฐมนตรีประจําสํานักนายกรัฐมนตรี ผู้กํากับดูแลสํานักงานพระพุทธศาสนาแห่งชาติ ได้เฝ้ารับพระบัญชาเมื่อวันที่ 10 มีนาคม 2563 ที่ผ่านมา
รัฐมนตรีประจําสํานักนายกรัฐมนตรี ได้ถวายหน้ากากอนามัย จํานวน 2,000 ชิ้น เป็นเงินมูลค่า 20,000 บาท แด่พระมหาสมพงษ์ กิตติคุโณ เจ้าคณะอําเภอเมืองชลบุรี และพระเถรานุเถระ เจ้าอาวาสวัดตาลล้อม โดยหน้ากากอนามัยจํานวนนี้จะแจกจ่ายให้ยัง 15 วัดในจังหวัดชลบุรี ได้แก่ วัดเขาบางทราย วัดนอก วัดใหม่พระยาทํา วัดตาลล้อม วัดราษฎร์ศรัทธา วัดเก่าโบราณ วัดใหม่เกตุงาม วัดต้นสน วัดช่องลม วัดอุทยานนที วัดเครือวัลย์ วัดน้อย วัดนาเขื่อน วัดท้องคุ้ง และวัดบางเป้ง
รัฐมนตรีประจําสํานักนายกรัฐมนตรี เปิดเผยว่า ตนได้เดินทางมาถวายหน้ากากอนามัยตามพระประสงค์ของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่ทรงเป็นห่วงพระภิกษุสงฆ์และประชาชนที่อาศัยในชุมชนใกล้เคียงวัด โดยทรงพระปรารภสนับสนุนให้วัดซึ่งมีอยู่คู่ชุมชนทั่วประเทศ เป็นศูนย์กลางการแจกจ่ายหน้ากากอนามัยแก่ประชาชนไม่จํากัดสัญชาติ เชื้อชาติ ศาสนา ผู้ประสบความเดือดร้อนหรือมีความเสี่ยงต่อสถานการณ์ดังกล่าว ทั้งนี้ มีพระบัญชาโปรดให้พระสังฆาธิการทั่วราชอาณาจักร ร่วมมือกับหน่วยราชการในพื้นที่ในการเฝ้าระวังป้องกันโรคระบาดและบรรเทาความเดือดร้อนจากมลภาวะทางอากาศ เพื่อสุขภาวะของพระภิกษุสามเณรและประชาชนโดยทั่วกัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยอดจดทะเบียนห้างหุ้นส่วนและบริษัทจัดตั้งใหม่เพิ่มขึ้น
วันจันทร์ที่ 2 เมษายน 2561
ยอดจดทะเบียนห้างหุ้นส่วนและบริษัทจัดตั้งใหม่เพิ่มขึ้น
ตัวเลขการจดทะเบียนห้างหุ้นส่วนและบริษัทจัดตั้งใหม่ 2 เดือนแรกของปีนี้ มีจํานวนกว่า 13,000 ราย เพิ่มขึ้นร้อยละ 11 เมื่อเทียบกับช่วงเดียวกันของปีก่อน คิดเป็นม
ยอดจดทะเบียนห้างหุ้นส่วนและบริษัทจัดตั้งใหม่เพิ่มขึ้น
ต่อจากนี้ไป ขอเชิญรับฟังไทยคู่ฟ้า ครับ
ตัวเลขการจดทะเบียนห้างหุ้นส่วนและบริษัทจัดตั้งใหม่ 2 เดือนแรกของปีนี้ มีจํานวนกว่า 13,000 ราย เพิ่มขึ้นร้อยละ 11 เมื่อเทียบกับช่วงเดียวกันของปีก่อน คิดเป็นมูลค่าทุนจดทะเบียน 35,000 ล้านบาท โดยประเภทธุรกิจที่มีการจดทะเบียนตั้งธุรกิจสูงสุด 3 อันดับแรก ได้แก่ ธุรกิจก่อสร้างอาคารทั่วไป ธุรกิจอสังหาริมทรัพย์ และธุรกิจการขนส่งสินค้า คาดว่าจะมีการจดทะเบียนจัดตั้งธุรกิจใหม่ในปี 2561 ไม่น้อยกว่า 75,000 ราย สอดคล้องกับการขยายตัวของเศรษฐกิจอย่างต่อเนื่อง โดยปีนี้รัฐบาลจะขับเคลื่อนเศรษฐกิจให้เติบโตผ่าน 3 ยุทธศาสตร์สําคัญ คือ โครงการลงทุนโครงสร้างพื้นฐานขนาดใหญ่ โครงการลงทุนในระเบียงเศรษฐกิจภาคตะวันออก และโครงการขับเคลื่อนประเทศไทยเข้าสู่ยุคดิจิทัล เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี